S-3963/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. júní 2020, á hendur H-kvk-þgf H-kvk-þgf, kt. [...], [...], [...], fyrir umferðarlagabrot með því að hafa, þann 6. mars 2019, ekið bifreiðinni [...] svipt ökuréttindum og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 810 ng/ml, mdma 250 ng/ml, tetrahýdrókannabínól 0,5 ng/ml) um Jórufell og að Hraunbergi í Reykjavík þar sem ákærða stöðvaði akstur og lögregla hafði af henni afskipti á bifreiðastæði við Hraunberg.

Telst brot þetta varða við

1., sbr. 2. mgr. 48. gr., 1., sbr. 2. mgr. 50. gr.

, og

1. mgr. 58. gr., sbr. 1. mgr. 95. gr. umferðarlaga nr. 77/2019.

M.

007

2019

013458

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008, um meðferð sakamála, enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 29. september 2020, hefur ákærðu sjö sinnum verið gerð refsing fyrir hegningarlagabrot, umferðarlagabrot og brot gegn lögum um ávana og fíkniefni. Með viðurlagaákvörðun 28. nóvember 2006 var ákærðu gerð sekt fyrir lyfjaakstur og hún svipt ökurétti í þrjá mánuði. Með viðurlagaákvörðun 21. maí 2008 var ákærðu gert að greiða sekt fyrir akstur undir áhrifum ávana og fíkniefna og hún svipt ökuréttindum í eitt ár. Með dómi 4. febrúar 2011 var ákærða dæmd í þriggja mánaða fangelsi, þar af einn mánuð skilorðsbundinn til tveggja ára, fyrir þjófnað, fjársvik, lyfjaakstur, akstur undir áhrifum ávana og fíkniefna og fíkniefnalagabrot. Var ákærða einnig svipt ökurétti ævilangt og gert að sæta upptöku fíkniefna. Með dómi 8. apríl 2011 var ákærða dæmd fyrir þjófnað og akstur undir áhrifum ávana og fíkniefna, án þess að hafa endurnýjað ökuskírteini sitt. Öll brotin sem ákærða var sakfelld fyrir í málinu voru framin fyrir uppsögu dóms 4. febrúar 2011 og ákærðu gerður hegningarauki, sbr. 78. gr. almennra hegningaralaga nr. 19/1940 og ekki gerð frekari refsing. Með dómi 26. maí 2011 var ákærða sakfelld fyrir þjófnað og fyrir að hafa tvívegis ekið bifreið undir áhrifum ávana og fíkniefna. Öll þjófnaðarbrotin og annað umferðarlagabrotið voru framin fyrir uppsögu framangreindra dóma 4. febrúar 2011 og 8. apríl 2011 og ákærðu gerður hegningarauki, sbr. 78. gr. almennra hegningaralaga nr. 19/1940. Seinna umferðarlagabrotið var framið eftir uppsögu dóms 4. febrúar 2011 var ákærðu gerð refsing fyrir það brot og gert að sæta fangelsi í 30 daga og ævilöng ökuréttarsvipting ákærðu áréttuð. Með dómi 2. september 2013 var ákærðu gerð refsing og gert að sæta fangelsi í 60 daga fyrir að aka undir áhrifum áfengis og fyrir akstur svipt ökurétti. Nú síðast var ákærðu gerð refsing með dómi 14. desember 2018, m.a. fyrir akstur undir áhrifum ávana og fíkniefna og fyrir akstur svipt ökurétti.

Við ákvörðun refsingar í máli þessu verður samkvæmt framangreindu við það miðað að ákærðu sé nú, frá því að hún varð 18 ára gömul , í sjötta sinn gerð refsing fyrir akstur undir áhrifum á vana og fíkniefna og í þriðja sinn fyrir akstur svipt ökuréttindum, allt innan ítrekunartíma í skilningi 71. gr. almennra hegningarlaga, sbr. framangreint.

Með hliðsjón af sakarefni málsins og að virtu ákvæði 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í fimm mánuði.

Áréttuð er ævilöng svipting ökuréttar ákærðu frá birtingu dóms þessa að telja.

Ákærða greiði 192.082 krónur í sakarkostnað.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf H-kvk-nf, sæti fangelsi í fimm mánuði.

Áréttuð er ævilöng svipting ökuréttar ákærðu frá birtingu dómsins að telja.

Ákærða greiði 192.082 krónur í sakarkostnað.

S-kvk-nf D-kvk-nf J-kvk-nf

D Ó M S O R Ð:

Ákærða, H-kvk-nf H-kvk-nf, sæti fangelsi í fimm mánuði.

Áréttuð er ævilöng svipting ökuréttar ákærðu frá birtingu dómsins að telja.

Ákærða greiði 192.082 krónur í sakarkostnað.

S-kvk-nf D-kvk-nf J-kvk-nf